**VAŽNE INFORMACIJE ZA PROFESORE**

Poštovani profesori,

Testovi za takmičenje su postavljeni u zip fajlu. Zip fajl je zaštićen lozinkom koja Vam je poslata putem elektronske pošte.U paketu za svaki razred dolazi test u pdf i word formatu , kako bi mogli svi računari da otvore test.

Testovi su pisani latiničnim pismom iz razloga što testove koriste i profesori koji predaju u školama koje pohađaju učenici nacionalnih manjina (Vojvodina). Takođe testove preuzimaju i profesori iz regiona , prvenstveno iz Crne Gore i Bosne i Hercegovine.

Pitanja su koncepirana tako da se traži funkcionalno i praktično znanje iz biologije tj. da se traži povezivanje gradiva,logičko razmišljanje i rasuđivanje.

Simbolično test za:

* Peti razred sadrži 18 pitanja
* Šesti razred sadrži 19 pitanja
* Sedmi razred sadrži 20 pitanja
* Osmi razred sadrži 21 pitanje

Pitanja su grupisana po kategorijama npr ( pitanja višestrukog izbora, venov dijagram,obeležavanje slika....)

Neka pitanja su poznata u cilju popularizacije biologije. Broj poznatih pitanja se smanjuje po razredima.

Vodili smo računa da pitanja imaju korelaciju sa ostalim naukama prvenstveno iz fizike,matematike i hemije.

Literatura koja je korišćena u izradi testova :

* Udžbenici izdavačke kuće Klett
* Udžbenici izdavačke kuće Logos
* Standardi iz biologije
* Zbirka za malu maturu- ministarstvo prosvete
* Zbirka za malu maturu-Logos
* Zbirka za malu maturu -Klett
* Testovi sa Beogradskog školskog takmičenja-autor Dejan Bošković
* Testovi sa ranijih takmičenja

Test dolazi bez ključa i uputstva za bodovanje.

Ukoliko Vam je potrebna konsultacija u vezi pitanja kontaktirajte nas na e-mail. Odgovor ćete dobiti u najkraćem mogućem roku.

Kako su testovi dosta obimni molimo Vas da adekvatno procenite optimalno vreme za testiranje. Naša preporuka je da testiranje traje 90 minuta.

Stručni recenzenti testova uputili su nekoliko primedba u vezi pitanja. Te smatramo da je poželjno da Vas upoznamo sa istim.

**PETI RAZRED**

* Zadatak 9- Nastavna jedinica o monokotilama nije obrađena

**ŠESTI RAZRED**

* Za ovaj razred nema iznetih primedbi.

**SEDMI RAZRED**

* Zadatak 1- Nastavna jedinica o krvnom sistemu nije obrađena.
* Zadatak 9-Pitanje spada u nastavnu jedinicu o sistemu za varenje koja nije obrađena

**OSMI RAZRED**

* Za ovaj razred nema iznetih primedbi.

Naše mišljenje u vezi iznetih primedbi je sledeće:

PETI RAZRED: Uz zadatak je priložena slika koja dodatno olakšava rad učenicima, a uz to ovaj zadatak ispituje kritičko mišljenje i sposobnost učenika da prepoznaje relevantne infomacije iz teksta. Jedina relevantna informacija iz koje se može zaključiti o morfologiji kukuruza jeste ta da je kukuruz monokotiledona biljka.

SEDMI RAZRED:Prvi zadatak se može rešiti metodom eliminacije ,a uz to građa krvnih ćelija se u pojedinim udžbenicima pominje u okviru lekcije o tkivima i lekcije o ćeliji. Naš savet je da profesori tu sugeriraju učenicima rešenje ili da svima priznaju to pitanje.

Što se tiče zadatka sa vitaminima,iako se vitamini uče tek u sklopu lekcije o sistemu organa za varenje pominju se vitamini i pre toga. Pa tako u lekciji o kožnom sistemu pominje se vitamin D, vitamin C je opšte poznat , u lekciji o nervnom sistemu se pominje vitamin B.

Molimo Vas da po završetku takmičenja podelite sa nama iskustva putem e-maila i izvestite nas o uspešnosti učenika po zadacima, tj. vaša procena o uspešnosti učenika ( koja su pitanja bila teža, koja lakša itd.)

Vaše povratne informacije biće nam korisne prilikom sastavljanja testova za narednu godinu.

Molimo Vas da šifre i testove čuvate u tajnosti i da ne objavljujete javno testove.

Takođe imajte u Vidu da smo mi samo tim entuzijasta i da ne učestvujemo u organizaciji takmičenja .

*Vaša Biologijakp*